ས་བྱ་བྱེད་
ཐམས་ཅད་གཅིག་ཏུ་འགྱུར་བ་སོགས་ཀྱི་རིགས་པས་བདག་ཕུང་བདེན་པའི་གཅིག་
བྲལ་དུ་ངེས་པ་དང་། བདག་ཕུང་དོན་དམ་པར་ཐ་དད༌ན༌ཕུང་བོ་ལས་ལོགས་སུ་
བདག་བཟུང་དུ་ཡོད་པར་འགྱུར་བ་དང་། བདག་ལ་ཕུང་བོའི་མཚན་ཉིད་སྐྱེ་
འཇིག་སོགས་དང་མི་ལྡན་པས་འདུས་མ་བྱས་སུ་ཐལ་ཞིང་། དེ་ལྟ་ན་བདག་ལ་
འཆིང་གྲོལ་སོགས་གང་ཡང་མི་འཐད་པར་ཐལ་བ་སོགས་ཀྱི་རིགས་པས་བདེན་པའི་
དུ་བྲལ་དུ་ངེས་པ་སྟེ་གནད་བཞིའི་དཔྱད་པ་བྱེད་ཚུལ་དང་། དེ་ལས་ཕྱེ་བ་རྣམ་
བདུན་གྱི་རིགས་པ་ནི། འཇུག་པ་ལས། ཤིང་རྟ་རང་ཡན་ལག་ལས་གཞན་འདོད་
མིན། ། གཞན་མིན་མ་ཡིན་དེ་ལྡན་ཡང་མིན་ཞིང་། ། ཡན་ལག་ལ་མིན་ཡན་ལག་དག་
དེར་མིན། ། འདུས་པ་ཙམ་མིན་དབྱིབས་མིན་ཇི་བཞིན་ནོ། ། ཞེས་གསུངས་པ་
བཞིན་དོན་ལ་སྦྱར་ན་བདག་ཕུང་རང་བཞིན་གྱིས་ངོ་བོ་གཅིག་ཏུ་མ་གྲུབ་པ། བདག་
-7-

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོདཀྱི་ལྡེ་མིག་སོགས།
ཕུང་རང་བཞིན་གྱིས་ངོ་བོ་ཐ་དད་དུ་མ་གྲུབ་པ། བདག་ཕུང་བོ་དང་ལྡན་པ་རང་
བཞིན་གྱིས་མ་གྲུབ་པ། བདག་ཕུང་བོ་ལ་རང་བཞིན་གྱིས་བརྟེན་པར་མེད་པ།
ཕུང་བོ་བདག་ལ་རང་བཞིན་གྱིས་བརྟེན་པར་མེད་པ། ཕུང་བོའི་ཚོགས་ཙམ་བདག་
མ་ཡིན་པ། ཕུང་བོའི་དབྱིབས་བདག་མ་ཡིན་པ་སྟེ་བདུན་དང་། དེ་ལས་རྟེན་
བརྟེན་པའི་ཕྱོགས་གཉིས་ངོ་བོ་ཐ་དད་ལ་བྱ་དགོས་པས་དུ༌བྲལ་གྱི་རིགས་པས་ཁེགས་
ལ༑ ལྡན་ཚུལ་ལ་ངོ་བོ་གཅིག་དང་ཐ་དད་ཀྱི་ལྡན་ཚུལ་གང་རུང་ལས་མ་འདས་ཤིང་
ཚོགས་པ་དང་དབྱིབས་བདག་ཡིན་པ་ཡང་ངོ་བོ་གཅིག་པའི་ཕྱོགས་ཡིན་པས་རིགས་
པ་དེ་རྣམས་གཅིག་དུ་བྲལ་གྱི་རིགས་པར་འདུའོ། ། ཆོས་ཀྱི་བདག་མེད་སྒྲུབ་པའི་
རིགས་པའི་གཙོ་བོ་ནི། འཇུག་པ་ལས། དེ་ཉིད་དེ་ལས་འབྱུང་མིན་གཞན་དག་
ལས་ལྟ་ག་ལ་ཞིག ། གཉིས་ཀ་ལས་ཀྱང༌མ་ཡིན་རྒྱུ་མེད་པ་ནི་ག་ལ་ཡོད། ཅེས་པ་
ལྟར། རང་དང་བདག་ཉིད་གཅིག་པའི་རྒྱུ་ལས་མི་སྐྱེ་བ་དང༌། རང་དང་རང་
བཞིན་གྱིས་ཐ་དད་པའི་རྒྱུ་ལས་མི་སྐྱེ་བ་དང་། བདག་གཞན་གཉིས་ཀ་ལས་མི་སྐྱེ་བ་
དང་། རྒྱུ་མེད་ལས་མི་སྐྱེ་བ་སྟེ་མཐའ་བཞིའི་སྐྱེ་བ་འགོག་པའི་རིགས་པ་རྣམས་རྒྱས་
པར་འཇུག་པ་རྩ་འགྲེལ་སོགས་ལས་ཤེས་པར་བྱ་དགོས་ཤིང་། བདག་མེད་གཉིས་
གཏན་ལ་འབེབས་པའི་རིགས་པ་དེ་དག་ཀྱང་རྒྱུ་མཚན་མཐར་ཐུག་རྟེན་ འབྱུང་གི་
རིགས་པ་ལ་གཏུགས་དགོས་ཚུལ་དང་། རྟེན་འབྲེལ་ལ་རྒྱུ་རྐྱེན་ལ་བརྟེན་ནས་
འབྱུང་བའི་རྟེན་འབྲེལ་དང་། བརྟེན་ནས་བཏགས་པའི་རྟེན་འབྲེལ་གཉིས་ལས་
ལུགས་མཆོག་ཏུ་གྱུར་པ་འདི་ལ་ནི། རྩ་ཤེས་ལས། བྱེད་པོ་ལས་ལ་བརྟེན་བྱས་ཤིང་། །
ལས་ཀྱང་བྱེད་པོ་དེ་ཉིད་ལ། ། བརྟེན་ནས་འབྱུང་བ་མ་གཏོགས་པ། ། འགྲུབ་པའི་རྒྱུ་
ནི་མ་མཐོང་ངོ་། ། ཞེས་གསུངས་པ་ལྟར། གདགས་གཞི་བཏགས་ཆོས་རྒྱུ་འབྲས་བྱ་
བྱེད་སོགས་ཕན་ཚུན་ལྟོས་ནས་གྲུབ་པའམ་བརྟེན་ནས་བཏགས་པའི་མིང་རྐྱང་
བཏགས་ཡོད་ཙམ་གྱི་རྟེན་འབྲེལ་གྱི་གནད་གཙོ་བོར་ངེས་དགོས་ལ་རིགས་པ་དེ་
རྣམས་ལ་བརྟེན་ནས་གང་ཟག་དང་ཆོས་ལ་བདག་ཏུ་འཛིན་པའི་ཞེན་ཡུལ་བཀག་
-8-

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
པའི་སྟོང་སང་མེད་དགག་ནམ་མཁའ་ལྟ་བུའི་ངང་དུ་རྩེ་གཅིག་ཏུ་མཉམ་པར་
འཇོག་པའི་མཉམ་གཞག་གིས་སྐྱོང་ཚུལ་དང་། རྗེས་ཐོབ་ཏུདབང་བོ་དྲུག་གི་ཡུལ་
དུ་སྣང་བའི་ཀུན་རྫོབ་ཀྱི་ཆོས་ཐམས་ཅད་བདེན་པར་མེད་བཞིན་དུ་སྣང་བ་ཆུ་ཟླ་
དང་གཟུགས་བརྙན་དང་སྒྱུ་མ་ལྟ་བུའི་རྣལ་འབྱོར་སྐྱོང་ཞིང་། དེ་ལྟ་བུའི་སྣང་སྟོང་
གི་ངེས་པ་གཉིས་ཀྱང་ཕན་ཚུན་འགལ་བར་མི་འགྱུར་བར་མ་ཟད་གཅིག་གིས་
གཅིག་ལ་ངེས་ཤེས་ལྷག་པར་བརྟན་དུ་འགྲོ་བས་སྣང་སྟོང་ཟུང་འཇུག་གི་རྟོགས་པ་
མྱུར་དུ་སྐྱེ་བའི་བྱིན་རླབས་ཞུ་བའོ། ། གཉིས་པ་སྒོམ་པའི་ཉམས་རྟོགས་ཀྱི་བྱིན་
རླབས་ཞུ་བ་ནི། བྱིང་རྒོད་སྐྱོན་བྲལ་བདེ་གསལ་མི་རྟོག་པའི། ། ཏིང་འཛིན་གཡོ་
མེད་མར་མེ་ཆེར་འབར་བས། ། གནས་ལུགས་ངོ་མཚར་རི་མོར་རྩེ་གཅིག་ཏུ། ། རོལ་
པའི་སྒོམ་ཉམས་སྐྱེ་བར་བྱིན་གྱིས་རློབས། ། ཞེས་པ་སྟེ། དེ་ལྟ་བུའི་གནས་ལུགས་
མཐར་ཐུག་གི་རི་མོ་ངོ་མཚར་བ་ཇི་བཞིན་དུ་མཐོང་ཞིང་རྩེ་གཅིག་ཏུ་མཉམ་པར་
འཇོག་པར་བྱེད་པ་ལ་བྱིང་རྨུགས་དང་འཕྲོ་རྒོད་ལ་སོགས་པའི་རླུང་གིས་གཡོ་བར་
མི་ནུས་པའི་ཏིང་ངེ་འཛིན་གྱི་མར་མེ་བདེ་གསལ་མི་རྟོག་པ་ལ་སོགས་པའི་ཁྱད་ཆོས་
དང་ལྡན་པ་ཞིག་བསྐྱེད་པ་ལ་རག་ལས་པ་ནི། བསླབ་པ་གསུམ་དང་ཕྱིན་དྲུག་གི་གོ་
རིམ་སོགས་དང་། ཟླ་བ་སྒྲོན་མེའི་མདོ་ལས། ཞི་གནས་སྟོབས་ཀྱིས་གཡོ་བ་མེད་
པར་འགྱུར། ། ལྷག་མཐོང་གིས་ནི་རི་དང་འདྲ་བར་འགྱུར། ། ཞེས་གསུངས་པ་ལྟར་
ཡིན་པས་དབུས་མཐའ་དང་ས་སྡེ་སོགས་ནས་འབྱུང་བ་ལྟར་གྱི་ཏིང་ངེ་འཛིན་སྐྱོན་
མེད་སྒྲུབ་ཚུལ་ལ་མཁས་པར་བྱ་དགོས་ཏེ། འདི་ཉིད་འཇིག་རྟེན་དང་འཇིག་རྟེན་
ལས་འདས་པའི་ཡོན་ཏན་ཀུན་གྱི་རྟེན་དུ་གསུངས་ཤིང་། ལྟ་སྒོམ་གྱི་གནད་འདི་
དག་ལ་འཁྲུལ་བའི་གོལ་ས་ཡང་ཤིན་ཏུ་མང་བས་གཞན་གྱིས་དྲང་དུ་མི་བཏུབ་པའི་
ངེས་ཤེས་ཐོབ་པ་གལ་ཆེའོ། ། གསུམ་པ་ནི། བདེན་པར་མེད་ཀྱང་ལས་འབྲས་བྱ་
བྱེད་ཀུན། ། བསྙོན་མེད་ངེས་པ་རྙེད་པས་ལུས་ངག་ཡིད། ། རྒྱལ་བའི་བཀའ་ལས་མི་
འདའ་བག་ཡོད་པའི། ། སྤང་བླང་ཕྲ་ཞིབ་སྤྱོད་པར་བྱིན་གྱིས་རློབས། ། ཞེས་པ་སྟེ།
- 9 -

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོད་ཀྱི་ལྡེ་མིག་སོགས།
བྱང་ཆུབ་སེམས་འགྲེལ་ལས། ཆོས་རྣམས་སྟོང་བ་འདི་ཤེས་ནས། ། ལས་དང་འབྲས་
བུ་བསྟན་པ་གང་། ། ངོ་མཚར་བས་ཀྱང་འདི་ངོ་མཚར། ། རྨད་བྱུང་བས་ཀྱང་འདི་
རྨད་བྱུང་། ། ཞེས་དང་། འཇུག་པ་ལས། དེ་ལ་དེ་ཡི་རྗེས་སུ་འགྲོ་བའི་ཡོན་ཏན་
འབྱུང་། ། ཞེས་སོགས་གསུངས་པ་ལྟར། བདེན་པར་མེད་པའི་རྒྱུ་མཚན་གྱིས་ལས་
འབྲས་བྱ་བྱེད་སོགས་རང་ལུགས་ལ་བསྙོན་མེད་དུ་འཇོག་པ་ལ་ངེས་པ་གཏིང་ནས་
རྙེད་པས་རྒྱལ་བའི་བཀས་བཅས་པའི་སྡོམ་པ་གསུམ་གྱི་བཅས་མཚམས་ལས་ལུས་
ངག་ཡིད་གསུམ་ནམ་ཡང་མི་འདའ་བའི་དྲན་ཤེས་ཀྱི་སྒོ་ནས་སྤང་བླང་ཕྲ་ཞིང་ཞིབ་
པར་ཉམས་སུ་ལེན་པའི་ཉེས་སྤྱོད་སྡོམ་པ་དང་། དགེ་བ་ཆོས་སྡུད་དང་། སེམས་
ཅན་དོན་བྱེད་ཀྱི་ཚུལ་ཁྲིམས་གསུམ་དང་། ཕྱིན་དྲུག་དང་བསྡུ་བཞིས་བསྡུས་པའི་
རྒྱལ་སྲས་ཀྱི་སྤྱོད་པ་མཐའ་དག་ལ་སློབ་ཚུལ་སྟོན་ནོ། ། གཉིས་པ་ནི། གཞི་ལ་
བདེན་གཉིས་འགལ་མེད་གྲོགས་སུ་ཤར། ། ལམ་བཟང་ཐབས་ཤེས་ཟུང་འབྲེལ་
ཉམས་ལེན་གྱིས། ། སྲིད་ཞིའི་མཐའ་ལས་འདས་པའི་སྐུ་གཉིས་འབྲས། ། མངོན་གྱུར་
དགའ་སྟོན་མྱོང་བར་བྱིན་གྱིས་རློབས། ། ཞེས་པ་སྟེ། འཇུག་པ་ལས། ཀུན་རྫོབ་དེ་
ཉིད་གཤོག་ཡངས་དཀར་པོ་རྒྱས་གྱུར་པ། ། ཞེས་སོགས་ལྟར། གཞི་ཆོས་ཅན་རེ་
རེའི་སྟེང་དུ་ཡང་བདེན་གཉིས་ཀྱི་གནས་ཚུལ་བློ་ངོར་འགལ་བ་མེད་པར་ཕན་ཚུན་
གྲོགས་སུ་ཤར་བའི་སྣང་སྟོང་ཟུང་འཇུག་གི་ལྟ་བ་གཏན་ལ་འབེབས་ཚུལ་གནད་དུ་
སོང་བའི་དབང་གིས་ལམ་གྱི་སྐབས་སུ་དྲི་མ་མེད་པར་གྲགས་པས་བསྟན་པའི་མདོ་
སོགས་ལས་འབྱུང་བ་བཞིན་ཐབས་དང་ཤེས་རབ་བམ་ཟབ་རྒྱས་སམ་ཐབས་ཤེས་
ཟུང་དུ་འཇུག་པའི་ཉམས་ལེན་ལ་གཞོལ་བའི་མཐུ་ལས། རིགས་པ་དྲུག་ཅུ་བ་ལས།
དགེ་བ་འདི་ཡིས་སྐྱེ་བོ་ཀུན། ། བསོད་ནམས་ཡེ་ཤེས་ཚོགས་བསགས་པས། ། བསོད་
ནམས་ཡེ་ཤེས་ལས་བྱུང་བ། ། དམ་པ་སྐུ་གཉིས་ཐོབ་པར་ཤོག ། ཅེས་གསུངས་པ་
ལྟར། སྲིད་པ་དང་ཞི་བའི་མཐའ་ལ་མི་གནས་པའི་ཆོས་གཟུགས་ཀྱི་སྐུ་གཉིས་
མངོན་དུ་འགྱུར་བའི་བྱིན་རླབས་ཞུ་བ་སྟེ། ཐེག་པ་ཆེན་པོའི་ལམ་སྤྱིའི་བགྲོད་ཚུལ་
- 10 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
རྫོགས་པར་སྟོན་ནོ། ། གཉིས་པ་སྔགས་ལམ་གྱི་བྱིན་རླབས་ཞུ་བ་ལ། བསྐྱེད་
རྫོགས་ཀྱི་ལམ་དངོས་དང་། གེགས་སེལ་བོགས་འདོན་གྱི་མན་ངག་དང་། འཆི་
ཁའི་གདམས་ངག་བསྟན་པ་དང་གསུམ་ལས། དང་པོ་ནི། སྣོད་བཅུད་སྣང་བ་རྟེན་
དང་བརྟེན་པར་ཤར། ། ཟླ་ཉིའི་བགྲོད་པ་སྒྲ་གཅན་དབྱིངས་སུ་དེངས། ། བདེ་ཆེན་
འོད་གསལ་འཇའ་ལུས་རྡོ་རྗེའི་སྐུ། ། ཟུང་འཇུག་མྱུར་ལམ་འགྲུབ་པར་བྱིན་གྱིས་
རློབས། ། ཞེས་པ་སྟེ། དེ་ལྟར་ལམ་ཐུན་མོང་བས་རྒྱུད་སྦྱངས་ནས་མཚན་ཉིད་དང་
ལྡན་པའི་རྡོ་རྗེ་སློབ་དཔོན་ལས་དབང་བཞི་རྣམ་པར་དག་པ་མནོས་པས་སྣོད་རུང་
དུ་སྒྲུབ་སྟེ། དམ་ཚིག་དང་སྡོམ་པ་ཚུལ་བཞིན་དུ་སྲུང་བས་ལམ་གྱི་རྨང་གཞི་བརྟན་
པར་བྱས་པའི་སྟེང་དུ་སྦྱང་གཞི་སྐྱེ་ཤི་བར་དོ་གསུམ་དང་། ལམ་དང་འབྲས་བུའི་སྐུ་
གསུམ་དང་རྣམ་པ་མཐུན་པར་སྒོམ་པའི་བསྐྱེད་རིམ་ཕྲ་རགས་མཚན་ཉིད་ཚང་བ་
ལ་བསླབ་པས་རྫོགས་རིམ་གྱི་རྟོགས་པ་མྱུར་དུ་རྒྱུད་ལ་སྐྱེ་བའི་དགེ་རྩ་སྨིན་ཅིང༌།
ཟབ་གསལ་གཉིས་སུ་མེད་པའི་གསལ་སྣང་དང་ང་རྒྱལ་བརྟན་པོས་ཐ་མལ་གྱི་སྣང་
ཞེན་མངོན་གྱུར་པ་ཟིལ་གྱིས་མནན་ཏེ་སྣོད་བཅུད་ཀྱི་སྣང་བ་མཐའ་དག་དག་པའི་
རྟེན་དང་བརྟེན་པ་འབའ་ཞིག་གི་རྣམ་པར་བློ་ངོར་འཆར་བའི་རིམ་པ་དང་པོ་ལ་
སློབ་ཚུལ་ཚིག་རྐང་དང་པོ་འདིས་བསྟན་ལ། རྫོགས་རིམ་ལ་རླུང་དབུ་མར་སྡུད་
པའི་རྣལ་འབྱོར་དང་། དེ་ལ་བརྟེན་ནས་སྒོམ་པའི་ལག་རྗེས་ཀྱི་རིམ་པ་དང་གཉིས་
ལས། དང་པོ་ལ་བླ་མེད་ཀྱི་རྒྱུད་སྡེ་སོ་སོ་ནས་འབྱུང་བའི་མན་ངག་མི་འདྲ་བ་མང་
དུ་ཡོད་པ་བཞིན་རྡོ་རྗེའི་ལུས་ལ་དམིགས་པ་གནད་དུ་བསྣུན་པ་སོགས་ཕྱི་ནང་གི་
ཐབས་མཁས་ཁྱད་པར་ཅན་ལ་བརྟེན་ནས་ཉི་ཟླའི་རྩའམ་རོ་རྐྱང་ནས་རྒྱུ་བའི་རླུང་
གི་བགྲོད་པ་མ་ལུས་པ་འཆི་རིམ་ཇི་ལྟ་བ་བཞིན་དུ་སྒྲ་གཅན་གྱི་རྩའམ་དབུ་མའི་
དབྱིངས་སུ་མི་ཤིགས་པའི་ཐིག་ལེ་ལ་དེངས་པ་སྟེ་ཐིམ་པའི་སེམས་དབེན་མཐར་
ཐུག་གི་དཔེའི་འོད་གསལ་སོགས། དབེན་པ་གསུམ་གྱི་རྫོགས་རིམ་ཚིག་རྐང་འདིས་
བསྟན། འོད་གསལ་དེའི་ངང་ལས་མ་དག་པའི་སྒྱུ་མའི་སྐུར་བཞེངས་ཤིང་དེ་ཉིད་
- 11 -

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོད་ཀྱི་ལྡེ་མིག་སོགས།
སླར་ཡང་དོན་གྱི་འོད་གསལ་གྱི་དབྱིངས་སུ་སྦྱངས་པ་ལས་དག་པའི་སྒྱུ་མའི་སྐུར་
བཞེངས་ཏེ། རིམ་གྱིས་སློབ་པ་དང་མི་སློབ་པའི་ཟུང་འཇུག་གི་གོ་འཕང་ཚེ་འདིར་
འགྲུབ་པར་བྱེད་པའི་བདེན་པ་གཉིས་ཀྱི་རྫོགས་རིམ་སྤྱོད་པ་གསུམ་དང་བཅས་པའི་
སྒོ་ནས་འབྲས་བུ་མངོན་དུ་བྱེད་ཚུལ་རྐང་བ་ཕྱི་མ་གཉིས་ཀྱིས་སྟོན་ནོ། ། གཉིས་པ་ལ།
གེགས་སེལ་དང་བོགས་འདོན་གྱི་གདམས་པའོ། ། དང་པོ་ནི། མ་རིག་འཁྲུལ་བའི་
རང་མདངས་ཕྱི་ཡི་གདོན། ། ཕུང་བྱེད་ཉོན་མོངས་ཕྲ་རགས་ནང་གི་བགེགས། །
གསང་བ་ཀུན་རྟོག་གཡོ་བྱེད་ལས་རླུང་ཚོགས། ། ཁྱོད་ཀྱི་ཐུགས་རྗེས་ཞི་བར་བྱིན་
གྱིས་རློབས། ། ཞེས་པ་སྟེ། རྗེ་བཙུན་བཞད་པའི་རྡོ་རྗེ་ལ་བྲག་སྲིན་མོས་ཞུས་པའི་
མགུར་ལས། བག་ཆགས་འཐུག་པོས་རྒྱུ་བྱས་ཏེ། ། རང་སེམས་འཁྲུལ་བའི་ཉེར་ལེན་
གྱིས། ། རྣམ་རྟོག་དགྲ་རུ་མ་ལངས་ན། ། ང༌བྲག་སྲིན་དགྲ་རུ་ཅི་ལ་སྡང་། ། ཞེས་པ་
ལྟར། ཐོག་མ་མེད་པ་ནས་རང་སེམས་མ་རིག་འཁྲུལ་བའི་བག་ཆགས་ཀྱིས་བསླད་
པའི་རང་མདངས་ཕྱི་རོལ་ཀྱི་སྣང་བ་ཡིད་དུ་འོང་མི་འོང་སྣ་ཚོགས་ཚུགས་ཐུབ་ཏུ་
སྣང་ཞིང་། ཁྱད་པར་གནོད་བྱེད་ཀྱི་འདྲེ་གདོན་འཇིགས་སུ་རུང་བའི་རྣམ་པ་སྒྱུ་
མའི་སྲིན་པོ་ལྟར་སྣང་བའི་ཕྱིའི་གདོན་བགེགས་རྣམས་དང་། དེའི་རྩ་བ། སྤྱོད་
འཇུག་ལས། གནོད་པའི་ཚོགས་རབ་འཕེལ་བའི་རྒྱུ་གཅིག་པུ། ། བདག་གི་སྙིང་ལ་
ངེས་པར་གནས་འཆའ་ན། ། ཞེས་གསུངས་པ་ལྟར། སྙིང་དབུས་སུ་གནས་བཅས་ཏེ་
མཐོ་རིས་དང་ཐར་པ་དང་ཐམས་ཅད་མཁྱེན་པའི་ལམ་གྱི་གེགས་བྱེད་ཅིང་། འཁོར་
བ་དང་ངན་སོང་གི་སྡུག་བསྔལ་དང་མི་འདོད་པ་མཐའ་དག་བསྐྱེད་པའི་ཕུང་བྱེད་
དགྲ་བོའི་དྭངས་མ་ཉོན་མོངས་པའི་བདུད་ཕྲ་རགས་རྣམས་ནང་གི་བགེགས་དང་།
དེའི་ཡང་རྩ་བའམ་དཔུང་གྲོགས་ལྟ་བུ་རྡོ་རྗེ་ཕྲེང་བ་ལས། ལས་ཀྱི་རླུང་ནི་སྣ་ཚོགས་
པ༑༑ ཞེས་སོགས་དང༌། ས་ར་ཧས། འདི་ན་ཡིད་འདུས་པ་ལ་རླུང་གི་རླབས། ། གཡོ་
ཞིང་འཕྱར་ལ་ཤིན་ཏུམི་བསྲུན་འགྱུར། ། ཞེས་གསུངས་པ་ལྟར། རང་བཞིན་བརྒྱད་
ཅུའི་ཀུན་རྟོག་རྣམས་གཡོ་བར་བྱེད་པའི་ལས་རླུང་གི་རྒྱུ་བ་ཕྲ་རགས་རྣམས་གསང་
- 12 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
བའི་བར་ཆད་ཡིན་ལ། དེ་དག་ཞི་བར་བྱེད་པའི་ཐབས་ཀྱི་ནང་དུ་མདོ་སྔགས་ཀྱི་
ལམ་ཆ་ཚང་འདུ་ཚུལ། གྲུབ་མཐའ་རྩ་བར། ལུས་ངག་ཡིད་གསུམ་རགས་ཕྲ་ཤིན་
ཏུཕྲ། ། སྦྱང་ཕྱིར་ཐེག་དང་མདོ་སྔགས་གོང་ནས་གོང༌། ། ཞེས་གསུངས་པ་ལྟར་ཡིན་
ཞིང་། ལམ་དེ་དག་གི་སྒོ་ནས་ཕྱི་ནང་གསང་བའི་བར་ཆད་བདེ་བླག་ཏུ་སེལ་བའི་
གེགས་སེལ་གྱི་གདམས་པའི་རྒྱལ་པོ་ནི། བླ་མའི་གསང་གསུམ་གྱི་རྣལ་འབྱོར་ཉིད་
ཡིན་པས། ཁྱོད་ཀྱི་ཐུགས་རྗེས་ཞི་བར་བྱིན་གྱིས་རློབས། ཞེས་སྨོས་སོ། ། གཉིས་
པ་ནི། སྤྱི་གཙུག་བླ་མའི་ཞབས་རྡུལ་འབྲལ་མེད་བསྟེན། ། སྙིང་དབུས་ཡི་དམ་ལྷ་ཡི་
དཀྱིལ་འཁོར་གསལ། ། མཆོག་ཐུན་དངོས་གྲུབ་དབྱར་གྱི་ཆར་བཞིན་དུ། ། བབས་
པས་བདག་ཅག༌རྣམ༌ཀུན༌སྐྱོང་གྱུར་ཅིག ། ཅེས་པ་སྟེ། ཨ་བྷི་དྷ་ནའི་རྒྱུད་ལས།
དྲིན་དང་ལྡན་པའི་བླ་མ་དེ། ། སྙིང་གི་དཀྱིལ་ལམ་སྤྱི་བོའི་གཙུག ། ལུས་ཀྱི་ཆ་ཤས་
གར་བསྒོམས་ཀྱང༌། ། སངས་རྒྱས་སྟོང་གི་བྱིན་རླབས་ཀྱང་། ། གང་ཟག་དེ་ཡིས་སྡུད་
པར་བྱེད། ། ཅེས་གསུངས་པ་ལྟར། སྤྱི་གཙུག་དང་སྙིང་དབུས་སོགས་སྐབས་སུ་གང་
བབས་པའི་གནས་སུ་བླ་མའི་སྐུའི་རྣམ་པའམ། དེ་དང་དབྱེར་མེད་པའི་ལྷག་པ
ལྷའི་གཟུགས་སྐུའི་དཀྱིལ་འཁོར་གསལ་བར་བསྒོམས་